 Bari baa waxa layidhi gabadh baa u tagtay nin loogu sheegay maskax badanaan iyo garaad sare oo tuulada ay ku nooshahay duleedkeeda dagen, dabadeed waxey ku tiri, Niyahow waxan kaa codsanayaa inaad isiiso wax odeygayga ad-adag ee qalafsan qalbigiisa ka dhiga mid I jecel oo ii dabacsan, wuxuu ugu hal celiyey, waayahee waxaad ii keentaa waxyaalahan, waxbuu tiriyey waxaana ka mid ahaa tin laga soo gooyay libaax, gabadhii intey yaab afka kala qaadey ayey ku tiri sideen u keeni karaa, wuxu ugu jawaabey adey ku jirtaa sidaad u keeni doontid haddii aad dooneysid inaan codsigaaga kuu fuliyo, waaney iska baxdey. 